আজিৰ খবৰ,গুৱাহাটী, ৫ জুন, ২০২২ : ভাৰতীয় উদ্যোগ পৰিষদৰ (CII) যুৱ শাখা ইয়ং ইণ্ডিয়ান (Yi) গুৱাহাটী অধ্যায়, বিশ্ব পৰিৱেশ দিৱস ২০২২ উপলক্ষে ছেবাৰ সহযোগত দ্বিতীয় অসম ভিত্তিক ইয়ং এচিভাৰ কুইজ প্ৰতিযোগিতা অনুষ্ঠিত কৰিছিলl এই বছৰৰ প্ৰতিযোগিতাৰ বিষয়বস্তু আছিল 'আপোনাৰ আইকিউ কিমান সেউজীয়া ?' প্ৰতিযোগিতাখন অনলাইন অনুষ্ঠিত হৈছিল য'ত সমগ্ৰ অসমৰ ৮ম পৰা ১০মশ্ৰেণীৰ বিদ্যালয়ৰ শিক্ষাৰ্থীসকলে অংশগ্ৰহণ কৰিছিল।
অধ্যাপক ড০ ননী গোপাল মহন্তই বিজয়ীসকলৰ নাম ঘোষণা কৰিছিল। বৰপেটাৰ পৰা বাডছ একাডেমীৰ হালিমা আহমেদে প্ৰথম পুৰস্কাৰ লাভ কৰিছিল, ৭২ পইণ্ট অৰ্জন কৰি আৰু ১০,০০০ টকাৰে পুৰস্কৃত কৰা হৈছিল। ডন বস্কো হাই স্কুলৰ বিকাশ চুটে ৫৪ পইণ্টৰ সৈতে দ্বিতীয় পুৰস্কাৰ লাভ কৰে। তেওঁক ৬০০০ টকা প্ৰদান কৰা হৈছিল। তৃতীয় স্থানটো কামৰূপৰ ৰয়েল গ্লোবেল স্কুলৰ ভৱিক বনচাল আৰু চাবুৱাৰ মণ্টফৰ্ট স্কুলৰ দেৱাশীষ শৰ্মাই যুটীয়াভাৱে লাভ কৰিছিল। তেওঁলোক দুয়োজনে ৪৮ পইণ্ট অৰ্জন কৰিছিল আৰু ৩০০০টকাৰে পুৰস্কৃত কৰা হৈছিল।
অনুষ্ঠানটোত উপস্থিত সকলক সম্বোধন কৰি ৰমেশ চি জৈনে কয়, " ইয়ং ইণ্ডিয়ান আৰু চিআইআইৰ সৈতে সম্পৰ্ক স্থাপন কৰি মই কৃতজ্ঞ। ছেবা য়ে তেওঁলোকৰ সৈতে সহযোগিতা কৰাৰ বাবে এইটো দ্বিতীয় বছৰ, মই আশা কৰো যে এই সংস্থাটো বহুদূৰ আগুৱাই যlব।" তেওঁ প্ৰতিযোগিতাখন পৰিচালনা কৰাৰ বাবে নেক্সাছ কনচাল্টিংৰ মুখ্য কাৰ্যবাহী বিষয়া কুইজ মাষ্টাৰ ভেঙ্কি শ্ৰীনিবাসনকো ধন্যবাদ জ্ঞাপন কৰে।
কামৰূপ আৰু বৰপেটা জিলাৰ পৰা সৰ্বাধিক সংখ্যক পঞ্জীয়নৰ সৈতে প্ৰতিযোগিতাখনৰ দ্বিতীয় সংস্কৰণত অংশগ্ৰহণ কৰিবলৈ মুঠ ৩৮৮০ জন শিক্ষাৰ্থীয়ে অনলাইন পঞ্জীয়ন কৰিছিল। শীৰ্ষ ১০ জন অংশগ্ৰহণকাৰীয়ে পিছত ফাইনেলৰ বাবে যোগ্যতা অৰ্জন কৰিছিল। আন শীৰ্ষ ১০ জন ফাইনেলিষ্টে প্ৰতিজনে ১০০০ টকা লাভ কৰিছিল।
